Besplatna radionica "Brendiranje turističkog iskustva"
2026-03-04 15:00 - 17:00 (Europe/Zagreb) | Vela Luka, Korčula, Vela Luka, Dubrovačko-neretvanska, 20270, Croatia
Poduzetnički inkubator Vela Luka i TZO Vela Luka pozivaju Vas
na besplatnu radionicu pod nazivom
“Brendiranje turističkog iskustva”
pod vodstvom Ivane Deak – edukatorice, poslovne mentorice i vlasnice Startup Simpl-a.
Radionica je namijenjena privatnim iznajmljivačima, agencijama, ugostiteljima, OPG-ovima, organizatorima događanja i turističkim djelatnicima.
Kako kreirati doživljaj i jedinstvenu priču, dizajnirati pakete i ponude, što je storytelling?
Ovo su samo neka od pitanja na koja ćete dobiti odgovore na ovoj radionici koja se održava u Veloj Luci
u srijedu, 4. ožujka 2026. u 15:00 sati u Srednjoj školi Vela Luka.

Prijaviti se možete putem e-maila:

TZO Vela Luka: visitvelaluka@gmail.com
Poduzetnički inkubator Vela Luka: info@pi-velaluka.hr

Iskoristite ovu priliku za učenje i razvoj svoje turističke ponude, vidimo se na radionici!

GLAVONJA
2026-03-04 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Glavonja je priča o desetogodišnjoj Alisi i njezinu starijem bratu Milanu, koji svijet doživljava drukčije od ostalih. U društvu trojice dječaka detektiva kreću u potragu za tajanstveno nestalim roditeljima te upadaju u nadrealnu pustolovinu u kojoj će se zbližiti i postati nerazdvojna dječja družina. Upravo Milanova jedinstvena perspektiva postaje neočekivani ključ razotkrivanja misterija.

„Po konavoski“ - predavanje Petre Brailo
2026-03-04 18:00 - 19:00 | Znanstvena knjižnica Dubrovnik, Cvijete Zuzorić 4, Dubrovnik, Dubrovačko-neretvanska, 20000, Croatia
Kako zvuči konavoski govor danas – i koliko se promijenio kroz vrijeme? Što nam govori o povijesti prostora, identitetu zajednice i vanjskim utjecajima?Odgovore na ova pitanja ponudit će predavanje „Po konavoski“ kroatistice i lingvistice Petre Brailo, koje će se u srijedu, 4. ožujka s početkom u 18 sati održati na trećem katu Znanstvene knjižnice (Ulica Cvijete Zuzorić 4).
Predavanje donosi znanstveni uvid u jezične značajke mjesnih govora na području Konavala. Na temelju opsežnog terenskog istraživanja i analize govora različitih generacija bit će predstavljene fonološke, morfološke, sintaktičke i leksičke osobitosti konavoskih govora, uz usporedbu današnjega stanja s ranijim jezičnim opisima.
Posebna će se pozornost posvetiti generacijskim razlikama, kao i odnosu prema susjednim urbanim središtima – Dubrovnik i Cavtat – čiji su jezični utjecaji i danas prisutni. Time će se pokazati kako društvene, povijesne i geografske okolnosti oblikuju jezične promjene.
Pozivamo vas na predavanje o govoru koji čuva povijest, prostor i identitet Konavala.

SVADBA
2026-03-04 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

EPIC: ELVIS PRESLEY IN CONCERT
2026-03-04 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Elvis pjeva i priča svoju priču kao nikad prije u novom filmskom iskustvu vizionarskog filmaša Baza Luhrmanna.
Cijeli materijal pokazuje koliko je Elvis Presley bio karizmatičan na pozornici u srednjim tridesetima, godinama prije nego što su droga i prejedanje pridonijeli njegovoj smrti 1977. Kada pogledate EPiC postaje jasno zašto je Elvis u Las Vegasu tijekom sedam godina prodao više od milijun ulaznica za svoje nastupe, kao i više od 500 milijuna nosača zvuka diljem svijeta.
Koliko je Elvis bio ne samo umjetnik, već i radnik, najbolje pokazuje broj koncerata koje je odrađivao.
“Dio snimki je napravljen kada je Elvis doista bio premorene jer je u 15 dana održao nastupe u 15 gradova, a ponekad je imao i po tri koncerta na dan. Možete li uopće zamisliti koliko naporono takav nastup imati tri puta na dan”, upitao se Luhrmann.Proces restauracije trajao je više od dvije godine u Park Road Post Production, studiju Peter Jacksona, gdje je arhivski materijal doveden na razinu kino-projekcije. Budući da dio tonskih zapisa nije bio sinkroniziran sa slikom, korištena je analiza pokreta usana kako bi se zvuk precizno re-sinkronizirao s kadrovima.

SVE PO SPISKU / I Swear
2026-03-04 20:00 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Duhovit, iskren i vrlo snažan film inspiriran životom i iskustvima Johna Davidsona, koji prati njegovo putovanje od neshvaćenog tinejdžera u Britaniji 1980-ih do današnjeg zagovornika razumijevanja i prihvaćanja Touretteovog sindroma.
Dijagnosticiran mu je u dobi od 15 godina, a kroz problematične tinejdžerske godine i odrastanje on se probija unatoč svim preprekama, pronalazeći inspiraciju u ljubaznosti drugih i otkrivajući svoju pravu svrhu u životu.

ORKANSKI VISOVI / Wuthering Heights
2026-03-04 20:00 - 22:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.
